ബിസിനസ്സ് തട്ടിപ്പ് യുവാവിനെ പേലീസ് അറസ്റ്റ് ചെയ്തു ബാംഗ്ലൂരിലുള്ള ഇന്റീരിയല് ഡെക്കറേഷന് ബിസിനസ്സില് പാര് ട്ണര് ആക്കി ലാഭം നല് കാമെന്ന് പറഞ്ഞ് പലരില് നിന്നായി ലക്ഷങ്ങള് തട്ടിയ യുവാവിനെ ഗുരുവായൂര് ടെമ്ബിള് പേലീസ് അറസ്റ്റ് ചെയ്തു. ചാവക്കാട് പേരകം ഹരിദാസ് നഗറില് കോനാരത്ത് വീട്ടില് ഷംസുദ്ദീന് മകന് ഷൈനോജ് എന്ന 41 വയസ്സുള്ള ഷിനോജിനെയാണ് എസ്.എച്ച്.ഒ സി.പ്രേമാനന്ദകൃഷ്ണന്റെ നേതൃത്വത്തിലുള്ള പോലീസ് സംഘം അറസ്റ്റ് ചെയ്തത്. ഗുരുവായൂര് കിഴക്കേനടയിലെ ഓട്ടോഡ്രൈവറായ കാരക്കാട് അന്തിക്കാട്ട് വീട്ടില് അശോകന്റെ പരാതിയിലാണ് അറസ്റ്റ്. 2018, 19 കാലയളവില് പലപ്പോഴായി രണ്ടര ലക്ഷം രൂപ വാങ്ങി ലാഭമോ മുതലോ നല്കിയില്ലെന്നാണ് പരാതി. മൂന്ന് പേരില് നിന്ന് കൂടി ഇയാള് ഇത്തരത്തില് പൈസവാങ്ങിയതായി വിവരം ലഭിച്ചിട്ടുണ്ടെന്ന് പോലീസ് പറഞ്ഞു. കൂടുതല് പേര് തട്ടിപ്പിന് ഇരയായിട്ടുണ്ടോ എന്ന കാര്യം പരിശോധിക്കുമെന്നും പോലീസ് അറിയിച്ചു. കിഴക്കേനടയില് ടൗണ്ഹാളിന് പുറകില് ഇയാള് താമസിച്ചിരുന്ന ലോഡ്ജില് നിന്നാണ് പോലീസ് അറസ്റ്റ് ചെയ്യുന്നത്. കോടതിയില് ഹാജരാക്കിയ പ്രതിയെ റിമാന്ഡ് ചെയ്തു. എസ്.ഐമാരായ കെ.ഗിരി, സി.ആര്.സുബ്രഹ്മണ്യന്, എ.എസ്.ഐ പി.എസ്.ബാബു, പോലീസുകാരായ എന്.എന്.സുധാകരന്, വി.എം.ഗിരീഷ്, ബാസ്റ്റിന് സിങ്ങ് എന്നിവരും പ്രതിയെ പിടികൂടിയ സംഘത്തില് ഉണ്ടായിരുന്നു.The post ബിസിനസ്സ് തട്ടിപ്പ് യുവാവിനെ പേലീസ് അറസ്റ്റ് ചെയ്തു first appeared on MalayalamExpressOnline.